open-index/open-wikipedia-markdown huggingface dataset:
Río Kolyma

miniatura|dereita|Localización do río Kolyma.
O **río Kolyma** é un dos grandes ríos de Rusia, localizado no extremo nordés de Siberia e que desemboca no golfo do Kolyma, un tramo de costa na parte central do mar de Siberia Oriental. Ten 2.513&nbsp;km de lonxitude e verte nunha conca de 679.934&nbsp;km² (maior que países como Birmania, Afganistán ou Francia). Afluentes seus son entre outros o río Omolon. Administrativamente, o río discorre pola república de Saxa e o óblast de Magadán, aínda que a súa conca comprende tamén partes do distrito autónomo de Chukotka.

## Véxase tamén 
### Ligazóns externas 
* *«Watersheds of the World: Asia and Oceania - Kolyma Basin»*
Fernando García Agudín

**Fernando García Agudín**, nado na Coruña o 11 de xaneiro de 1935, é un político galego.

## Traxectoria 
Licenciado en Dereito pola Universidade de Santiago de Compostela en 1956, foi avogado do Estado dende 1961 e xefe da avogacía do Estado na Coruña dende 1978. Foi tenente de alcalde do concello da Coruña (1971-1974) e representante de Galicia na Xunta Democrática de España (1974-1975). Líder de Esquerda Democrática Galega durante a transición, fundou en xullo de 1976 o Partido Popular Galego ao unirse á Unión Democrática de Galicia, liderada por Xaime Illa Couto. Foi deputado pola UCD no Parlamento de Galicia pola Coruña na I lexislatura (1981-1985) e no Congreso na II lexislatura (1982-1986). Posteriormente integrouse en Coalición Galega da que foi elixido presidente no congreso de outubro de 1986. O 11 de abril de 1987 como representante de Coalición Galega constituíu na Coruña a Coalición Progresista Galega, con José María Pardo Montero polo Partido Liberal e Enrique Marfany polo PDP.    
## Notas 
## Véxase tamén 
### Bibliografía 
* 

### Ligazóns externas 
* Ficha no sitio web do Congreso dos Deputados
Super 14 2010

A **tempada 2010 do Super 14** (actual Super Rugby) foi a 15ª edición da máxima competición mundial de rugby entre franquías, organizada no hemisferio Sur pola SANZAR, entre equipos de Nova Zelandia, Australia e Suráfrica. Esta edición do torneo contou con 14 equipos, que disputaron unha tempada regular con 13 xornadas, seguida duns playoffs entre os 4 mellores equipos. O campionato foi gañado polos Bulls, o equipo surafricano que acadou así o seu 3º título, vencendo na final ós Stormers.

A primeira xornada disputouse nos días 12 e 13 de febreiro de 2010, mentres que a final tivo lugar en Soweto o día 29 de maio de 2010.
## Tempada regular 
## Eliminatorias polo título 
[320px|miniatura|dereita|O [Orlando Stadium de Soweto acolleu a final.]]

## Estatísticas 
O máximo anotador de puntos do torneo foi Morné Steyn, con 263 puntos. Os máximos anotadores de ensaios foron Joe Rokocoko e Drew Mitchell con 9 cada un.
## Véxase tamén 
### Outros artigos 
* Super 14 2009 > Super Rugby 2011
### Ligazóns externas 
* Resultados históricos do Super 14
Tapeworm

**Tapeworm** foi un proxecto paralelo de Nine Inch Nails que existiu con varias formas entre 1995 e 2004. Tapeworm nunca editou ningún material, pero fíxose referencia á banda en varias entrevistas. O grupo iniciouse como un proxecto paralelo entre o líder de Nine Inch Nails Trent Reznor e os membros da banda ao vivo Danny Lohner e Charlie Clouser. Ao longo dos anos fóronselle unindo distintos artistas como Maynard James Keenan, Atticus Ross e Alan Moulder, transformando o proxecto nun supergrupo. Despois de moitos anos de rumores e de agardar algunha edición da banda, Reznor anunciou o fin do proxecto no ano 2004.
Of Montreal

**of Montreal** é unha banda de indie rock estadounidense procedente de Athens (Xeorxia). Foi fundada polo seu líder Kevin Barnes en 1996, e tomou o nome despois dun romance errado cunha muller "of Montreal" (de Montreal). A banda é unha das integrantes do colectivo Elephant 6. Ao longo da súa carreira, o estilo musical de of Montreal evolucionou dende o vodevil e o twee pop psicodélico influenciado por The Beatles ata unha mestura de electrónica, funk, glam e música afrobeat con influencias de Prince e David Bowie.

## Discografía 
## Véxase tamén 
### Ligazóns externas 
* Páxina oficial
Kenneth Burke

**Kenneth Duva Burke**, nado o 5 de maio de 1897 en Pittsburgh (Pensilvania) e finado o 19 de novembro de 1993, foi un filósofo e teórico da literatura norteamericano. Os seus principais campos de estudo foron a retórica e a estética.

## Véxase tamén 
### Ligazóns externas 
* Bibliografía completa 
* Resources and outlines on Kenneth Burke's corpus.
SPA (automoción)

dereita|miniatura|300px|S.P.A. 50 HP 9000 1914
**SPA**, acrónimo de **Società Piemontese Automobili**, foi un fabricante italiano de automóbiles entre 1906 e 1926. 
A empresa foi fundada por Matteo Ceirano e Michele Ansaldi de Turín baixo o nome de *Società Automobili Piemontese*. Os primeiros coches foron exhibidos na *Esposizione dei Torino*. Estes modelos, deseñados por Ceirano, chamábanse *28/40HP* e *60/70HP*.

En 1908, a compañía fusionouse coa *Fabbrica Ligure Automobili Genova* (FLAG) e converteuse na nova compañía *Società Ligure Automobili Piemontese*. A sede estaba en Xénova, mentres que a produción continuou en Turín.

O ano seguinte un SPA pilotado por Ciuppa gañou a carreira Targa Florio. Antes da primeira guerra mundial, había dous coches, de catro e seis cilindros, o máis grande tiña un desprazamento 11.536cc. 
En 1916, tanto Ceirano e Ansaldi abandonaran.

Logo da guerra, a produción renovouse cos modelos anteriores á guerra (*25/30 HP* e *14/16*HP). En 1923 a empresa trasladouse a Turín, unha vez máis. Os novos modelos deportivos (*Tipo 23*,*Tipo 24* e *Tipo 25*) comercializáronse - o modelo máis progresista tiña un motor de seis cilindros DOHC de 24 válvulas.

Por mor dos problemas financeiros da empresa, Fiat fíxose cargo en 1925 e a compañía pronto suspendeu a fabricación de coches en favor dos vehículos comerciais e militares. Logo da segunda guerra mundial, Fiat renovou a produción de automóbiles durante un tempo, pero en 1947 a empresa foi absorbida para rematar, en Fiat.

## Véxase tamén 
### Ligazóns externas 
*Società Piemontese Automobili unofficial site
John Eales

**John Eales**, nado o 27 de xuño de 1970 en Brisbane (Queensland, Australia), é un ex xogador profesional de rugby, que xogou na posición de 2ª liña. Unha das características máis salientables do seu xogo foi a capacidade de anotar puntos co pé, cualidade insólita nun dianteiro. Popularmente foi coñecido co alcume *Nobody* (ninguén), xa que *Nobody is perfect* ("ninguén" é perfecto).

## Traxectoria 
Ao longo da súa carreira xogou profesionalmente nos Queensland Reds, acadando a vitoria no torneo Super 6 de 1992, e no torneo Super 10 nos anos 1994 e 1995. No Super 12 anotou un total de 402 puntos ó longo de 6 tempadas. A nivel internacional, disputou 86 encontros coa Selección de rugby de Australia entre 1991 e 2001. Capitaneou ós Wallabies en 55 encontros, anotando 173 puntos, e liderando a Australia na conquista dos Mundiais de 1991 e 1999. Tamén conquistou 2 veces o torneo Tri Nations, en 2000 e 2001.

Trala súa retirada en 2001, foi seleccionado para formar parte do Salón da Fama do Rugby Internacional (2005) e do Salón da Fama da IRB (2007). Actualmente é un dos xurados que decide que xogador recibe o premio Xogador Internacional do Ano da IRB.

## Véxase tamén 
### Ligazóns externas 
* John Eales en Sporting-Heroes (parte 1, parte 2, parte 3, parte 4, parte 5 e parte 6) .
Tokyo Police Club

**Tokyo Police Club** é unha banda de indie rock canadense procedente de Newmarket, Ontario. Está composta polo vocalista e baixista David Monks, o teclista Graham Wright, o guitarrista Josh Hook e o batería Greg Alsop. Formouse no ano 2005, e ata a data leva editados dous EPs e tres álbums de estudio.

## Discografía 
### Álbums 
### EPs 
* *A Lesson in Crime* - 2006 (Paper Bag Records)
* *Smith EP* - 2007 (Paper Bag Records)

## Véxase tamén 
### Ligazóns externas 
* Páxina oficial
Ross Robinson

**Ross Robinson** é un produtor musical estadounidense, coñecido por traballar con artistas como Korn, At the Drive-In, Glassjaw, Repeater, Slipknot e Limp Bizkit. Robinson tamén traballou con Machine Head, Vanilla Ice, The Cure, Sepultura e moitos outros. É recoñecido como "o padriño do nu metal", e ademais fixo contribucións ao xénero do post-hardcore con álbums de At The Drive-In, Glassjaw e Repeater.
Costa oriental de Cantabria

A **Costa oriental** é unha comarca de Cantabria (España). É de tendencia urbana e turística, e abarca desde Colindres ata o límite con Biscaia (País Vasco), chegando polo sur ata as montañas prelitorais.

A pesar de que xa existe unha lei de comarcalización de Cantabria, esta aínda non foi desenvolvida polo tanto a comarca non ten entidade real.

## Concellos 
*Castro Urdiales
*Colindres
*Laredo
*Liendo

## Características 
Comprende os municipios de Colindres, Laredo, Liendo e Castro Urdiales, a súa capital. Nestes catro municipios a presión demográfica é moi forte e é unha das comarcas onde máis turismo se concentra no verán debido ao gran número de praias que contén. Aínda que pola contra temos que sinalar o enorme crecemento urbanístico nalgúns casos sen respectar a lei de costas ou de protección do medio ambiente. Sirva como exemplo, entre outros que non tiveron o mesmo fin, a urbanización que ha de demolerse en Argoños por sentenza do tribunal superior de xustiza.

Tamén é unha comarca cun gran número de poboación procedente do País Vasco e que está sen empadroar nesta zona de Cantabria, concretamente de Biscaia e máis exactamente Bilbao e poboacións contiguas ao mesmo. Xa que os prezos e especialmente os da vivenda, son máis baratos que en Biscaia e en practicamente 30 minutos pódese estar entrando en Bilbao saíndo desde o punto máis afastado que é Colindres, seguindo a Autovía do Cantábrico.

Todos estes factores fan que a vida encareceuse nos últimos anos enormemente para a xente que ten traballos cos convenios laborais cántabros, o que unido á reconversión industrial que se sufriu a finais dos 80 na zona, fai que as persoas nadas e criadas nesta comarca estean emigrando a outras comarcas de interior ou a outras rexións.

## Demografía 
A poboación total da comarca alcanza a cifra de 50.124 habitantes, segundo datos do INE do ano 2006. Segundo os datos do mesmo ano, os seus tres municipios máis poboados, de maio a menor, son Castro Urdiales (28.542), Laredo (13.115) e Colindres (7.235); sendo o seu municipio menos poboado Liendo (1.099). Débese apuntar, que a pesar de ser a terceira comarca de Cantabria, tras a área metropolitana de Santander e a conca do Besaya, non dispón dun servizo mínimo como é a conexión ferroviaria, tanto coa capital rexional, Santander, como con Biscaia.

## Galería 

Ficheiro:La_playa_de_Laredo_%28Cantabria%29.PNG|A praia de La Salvé, en Laredo.
Ficheiro:Laredo.jpg|Vista de Laredo e a praia de la Salvé, con Santoña ao fondo.
Ficheiro:Laredo_desde_san_miguel.jpg|Vista de Laredo desde Seña (Limpias).
Ficheiro:Iglesia_Santa_Mar%C3%ADa_Catro_Urdiales.jpg|Igrexa de Santa María de la Asunción (Castro Urdiales).
Ficheiro:Castro Urdiales.jpg|A praia de Brazomar en Castro Urdiales.
Ficheiro:Ayuntamiento-castro-urdiales.jpg|Concello de Castro Urdiales.
Ficheiro:Monumento_en_Colindres.PNG|Monumento na praza do Quinto Centenario (Colindres).
Ficheiro:Puente_viejo.PNG|A ponte de Treto, entre Colindres e Bárcena de Cicero.
Ficheiro:Colindres_en_la_actualidad.PNG|Panorámica de Colindres.
Ficheiro:Barcos_en_Colindres.PNG|Barcos no porto de Colindres.

## Notas 
## Véxase tamén
Comarca dos Valles Pasiegos

A **comarca dos Valles Pasiegos** ou **la Pasieguería** é unha comarca histórica de Cantabria (España). Por esta comarca transcorren os ríos Pas e Miera. Limita ao norte coa comarca de Santander, ao leste coa do Asón-Agüera, ao oeste coa do Besaya, e ao sur esténdese por Espinosa de los Monteros na provincia de Burgos.

A comarca, tamén coñecida como **Pas-Miera** ou **Pas-Pisueña-Miera**, engloba os cursos altos dos ríos Pas e Miera, e está formada polos vales de Toranzo, Carriedo, Cayón e Pas. Cun carácter eminentemente rural, a súa poboación bascula cara a Torrelavega, Santander ou Laredo en busca de servizos. Destaca do lugar o val pasiego polas súas históricas características intrínsecas.

A pesar de que xa existe unha lei de comarcalización de Cantabria, esta aínda non foi desenvolvida polo tanto a comarca non ten entidade real.

## Concellos 
* Castañeda
* Corvera de Toranzo
* Luena
* Puente Viesgo
* San Pedro del Romeral
* San Roque de Riomiera
* Santa María de Cayón
* Santiurde de Toranzo
* Saro
* Selaya
* Vega de Pas
* Villacarriedo
* Villafufre

centro|700px|miniatura|Imaxe panorámica da zona baixa do val do Miera vista desde o Somo de Brenas.

## Demografía 
A poboación total da comarca alcanza a cifra de 23.257 habitantes, segundo datos do INE do ano 2006. Segundo os datos do mesmo ano, os seus tres núcleos máis poboados, de maio a menor, son: Santa María de Cayón (7.377), Puente Viesgo (2.522) e Corvera de Toranzo (2.199). E os seus tres núcleos menos poboados, de menor a maior, son: San Roque de Riomiera (461), Saro (510) e San Pedro del Romeral (561).

## Galería 

Ficheiro:Sel de la Garma. Nacimiento del Pas desde Castro Valnera. Cantabria.jpg|Nacemento do Pas desde Castro Valnera.
Ficheiro:Castañeda.jpg|Vista de Pomaluengo (Castañeda).
Ficheiro:Castañeda1.jpg|Colexiata de Santa Cruz de Castañeda, fachada occidental.
Ficheiro:Castañeda2.jpg|Colexiata de Santa Cruz de Castañeda, fachada oriental.
Ficheiro:Castañeda3.jpg|Colexiata de Santa Cruz de Castañeda, a portada.
Ficheiro:Santa_Maria_de_Cayon.jpg|Val de Santa María de Cayón.
Ficheiro:La_Penilla.jpg|Vista de La Penilla con Santander ao fondo.
Ficheiro:Panoramica_villacarriedo.jpg|Vista de Villacarriedo.
Ficheiro:IMAGE_00054.jpg|Casona de Fuentes Pila en Puente Viesgo.

## Notas 
## Véxase tamén 
### Ligazóns externas 
* Vallespasiegos.org 
* Vallespasiegos.com
A patrulla X

***A patrulla X*** (na versión orixinal en ) é unha serie de animación estadounidense que foi estreada o 31 de outubro de 1992 na canle Fox Network como parte da programación de Fox Kids das mañás dos sábados. *X-Men* é a segunda adaptación de Marvel Comics da súa banda deseñada X-Men, posterior a *X-Men: Pryde of the X-Men* que non foi ben acollido a pesar de ser emitido numerosas veces entre 1989 e 1992.

Estreouse en galego a través da TVG no espazo infantil e xuvenil *Xabarín Club*.

## Personaxes 
* George Buza como Beast/Dr. Henry "Hank" McCoy
* Alyson Court como Xúbilo/Jubilation Lee
* Tony Daniels como Gambit/Remy LeBeau (1997)
* Catherine Disher como Jean Grey/Phoenix
* Cathal J. Dodd como Lobeto/Logan
* Iona Morris como Tormenta/Ororo Munroe (1992)
* Chris Potter como Gambit (1992–1996)
* Alison Sealy-Smith como Tormenta (1992–1997)
* Cedric Smith como Profesor X, Red Skull
* Norm Spencer como Ciclope/Scott Summers
* Lenore Zann como Pícara

## Notas 
## Véxase tamén 
### Outros artigos 
* Xabarín Club
* X-Men
* ''X-Men '97''

### Ligazóns externas 
* Ficha na IMDb 
* A patrulla X no TV.com
Alfaguara

A **editorial Alfaguara** é unha editorial española que edita fundamentalmente narrativa e libros infantís e xuvenís. Foi fundada en 1964 polo escritor galego Camilo José Cela, onde publicou algunhas das súas obras e as de moitos escritores do momento. En 1980, a editorial é comprada polo Grupo Santillana, e desde 2014 é propiedade do grupo editorial Penguin Random House. Dende aquela é un referente da literatura infantil e xuvenil, pois nela publicaron autores como Jordi Sierra i Fabra, Alfredo Gómez Cerdá, Laura Gallego García, Elvira Lindo, Fernando Lalana e Joan Manuel Gisbert, entre outros.
## Véxase tamén 
### Outros artigos 
* Xuvenil Alfaguara
### Ligazóns externas 
* Sitio web oficial 
* Alfaguara en LG3, o soportal da literatura galega, Consello da Cultura Galega.
Nord Stream

**Nord Stream**, tamén coñecido como **gasoduto ruso-alemán** e **gasoduto do Báltico**, é un gasoduto de gas natural en mar a fóra desde Viborg en Rusia a Greifswald en Alemaña. O consorcio encargado da construción e operación é Nord Stream AG. O nome de cando en vez ten un significado máis amplo, incluíndo ao gasoduto de alimentación terrestre en Rusia, e novas conexións en Europa Occidental. Posteriormente, entrou en servizo o Nord Stream II.

Os gasodutos, que en setembro de 2022 sufriron ataques polo momento sen dilucidar, evacuaron metano a atmosfera. En 2025 aparece un estudo sinalando que o incidente significou unha liberación de gas máis dobre do pensado ó comezo, entre 445 000 e 485 000 toneladas.miniatura|Principais de gasodutos rusos.|centro
## Notas 
## Véxase tamén 
### Ligazóns externas 
* Nord Stream official website
Morris Chestnut

**Morris L. Chestnut**, nado o 1 de xaneiro de 1969 en Cerritos, no condado dos Ánxeles, é un actor estadounidense de cinema e televisión. É coñecido por interpretar o pai adolescente Ricky Baker no filme de 1991 *Boyz n the Hood*, a Lance Sullivan no filme de 1999 *The Best Man*, a Tracy Reynolds no 2002 en *Like Mike*, e sobre todo polo papel de Ryan Nichols na serie de televisión *V, os visitantes* no 2009.

## Filmografía 
* *Boyz n the Hood* (1991)
* *The Last Boy Scout* (1991)
* *Out All Night* (1992) (TV)
* *In the Line of Duty: Street War* (1992)
* *The Ernest Green Story* (1993) (TV)
* *The Inkwell* (1994)
* *Under Siege 2: Dark Territory* (1995)
* *Higher Learning* (1995)
* *G.I. Jane* (1997)
* *Firehouse* (1997) (TV)
* *C-16: FBI* (1997–1998) (TV)
* *The Best Man* (1999)
* *The Brothers* (2001)
* *Two Can Play That Game* (2001)
* *Scenes Of The Crime* (2001)
* *The Killing Yard* (2001) (TV)
* *Like Mike* (2002)
* *Half Past Dead* (2002)
* *Confidence* (2003)
* ''Breakin' All the Rules* (2004)
* *Anacondas: A cacería da orquídea sanguenta* (2004)
* *Ladder 49* (2004)
* *The Cave* (2005)
* *The Game Plan* (2007)
* *The Perfect Holiday* (2007)
* *The Prince of Motor City* (2008)
* *Not Easily Broken* (2009)
* *Castle* (2009)
* *V, os visitantes* (2009–2011) (Serie de televisión)
* *American Horror Story'' (2011) (Serie de televisión)

## Véxase tamén 
### Ligazóns externas 
* Yahoo! Movies
Barnabas Sibusiso Dlamini

**Barnabas Sibusiso Dlamini**, nado o 15 de maio de 1942 e finado en Manzini, Eswatini o 28 de setembro de 2018, foi un político e o Primeiro ministro de Eswatini desde o 23 de outubro de 2008. Ocupou anteriomente o cargo do 26 de xullo de 1996 até o 29 de setembro de 2003.
Congruencia

En termos abstractos, **congruencia** (do latín *congruentia*, "acordo", "proporción", "relación", "conformidade") significa coherencia. O termo pode referirse a:
* **Congruencia**, en álxebra abstracta é unha relación equivalente nunha estrutura alxébrica que é compatíbel coa estrutura;
* **Congruencia**, en xeometría refírese a dous conxuntos de puntos xeométricos que poden transformarse un no outro por isometría;
* En aritmética, a chamada aritmética modular pode ser construída matematicamente mediante a **relación de congruencia** entre enteiros, que é compatíbel coas operacións no anel de entieros: suma, resta e multiplicación;
* **Congruencia de Zeller**, algoritmo usado para calcular o día da semana de calquera data nos calendarios xuliano ou gregoriano.
Don Cheadle

**Donald Frank "Don" Cheadle, Jr.**, nado o 29 de novembro de 1964 en Kansas City, Missouri, é un actor e produtor de cine e televisión estadounidense. Gañou o Globo de Ouro ó mellor actor secundario - Serie, miniserie ou telefilme en 1999 e estivo nomeado en varias ocasións ós Premios Óscar, Emmy e BAFTA. É coñecido polas súas intervencións en filmes como *Volcano* (1997), *Traffic* (2000), ''Ocean's Twelve* (2004), *Hotel Ruanda* (2004), *Crash* (2004) e *Iron Man 2* (2010).

## Filmografía 
; Voz
* *Iron Man 2: The Video Game'' videoxogo (2010), Col. James 'Rhodey' Rhodes/War Machine

; Teatro
* *Topdog/Underdog* (2001)

## Véxase tamén
Qin Jiushao

**Qin Jiushao** (en chinés tradicional: 秦九韶; en chinés simplificado: 秦九劭; en *pinyin*: Qín Jiǔshào; en Wade-Giles: Ch'in Chiu-Shao), nado en 1208 e finado en 1261, foi un matemático chinés, actualmente considerado como un dos máis grandes matemáticos do século XIII. Ademais era experto en moitos outros campos e desempeñou varios postos administrativos na burocracia de varias provincias chinesas.

A reputación de Qin Jiushao como matemático baséase no 数书九章 *Shùshū jiŭzhāng* (*Tratado Matemático en Nove Seccións*) editado en 1247. O tratado cubría asuntos que abarcaban desde a análise indeterminada até asuntos militares e inspeccións. No tratado, Qin incluía a unha versión do teorema chinés do resto, que usaba algoritmos para solucionar problemas.

Qin explica por primeira vez como expertos chineses calculaban datos astronómicos segundo o ritmo do solsticio de inverno. Entre os seus logros está a introdución dunha técnica para solucionar ecuacións, achar sumas de series aritméticas e solucionar sistemas lineais. Tamén introduciu o uso do símbolo cero nas matemáticas chinesas.
Vanth (lúa)

**Vanth**, oficialmente '''''', é o único satélite natural que se lle coñece ó plutino é moi posiblemente planeta anano . Foi descuberto por Mike Brown e T.-A. Suer usando imaxes tomadas polo Telescopio Espacial Hubble o 13 de novembro do 2005. O seu descubrimento foi confirmado o 22 de febreiro do 2007 na circular 8812 da UAI.

## Órbita
A lúa orbita Orcus "nun círculo case perfecto", cunha período orbital de case 10 días. Brown sospeita que coma no caso de Plutón e Caronte, Orcus e Vanth están ancorados gravitacionalmente.

O satélite non semella ser coma outros satélites que teñen a súa orixe nun evento de colisión, xa que o seu espectro é bastante diferente en relación có do seu primario, o cal podería indicar que foi un obxecto do cinto de Kuiper capturado. Está suxestión foi avaliada e aprobada pola UAI nunha circular emitida 30 de marzo do 2010.

A etrusca Vanth é frecuentemente asociada coa compañía de Caronte, así mesmo tamén o sistema de Orcus (alcumado o "anti-Plutón" por culpa da resonancia que posúe con Neptuno, o que fai Orcus sempre estea mirando cara oposta do Sol, respecto da que está mirando Plutón) e Vanth é comparado co sistema de . Brown citou tamén a Taaffe cando dicía que  Vanth "acompañaba as almas dos mortos dende o momento da súa morte ata a súa viaxe ó inframundo, do mesmo xeito que a súa cara sempre miraba cara Orcus", unha referencia á posible órbita sincrónica de Vanth respecto de Orcus.

## Notas
Atreyu

**Atreyu** é unha banda estadounidense de metalcore procedente de Yorba Linda (California) e formada en 1998. O grupo está composto polo vocalista Alex Varkatzas, os guitarristas Dan Jacobs e Travis Miguel, o baixista Marc McKnight e o batería/vocalista Brandon Saller. Orixinalmente chamouse "Retribution", pero posteriormente cambiaron o seu nome a "Atreyu" (por unha personaxe do libro/película de fantasía *The Neverending Story*), cando atoparon a outra banda de Hemet, California que tamén usaba o seu nome orixinal. Dende a súa formación Atreyu editou cinco álbums de estudio. No ano 2008 participaron na xira Projekt Revolution con Linkin Park e foi cabeza de cartel da Revolution Stage ao lado de 10 Years, Hawthorne Heights e Armor for Sleep.

## Discografía
Rob Zombie

**Robert Bartleh Cummings**, nado en Haverhill (Massachusetts) o 12 de xaneiro de 1965, é un músico, director de cine, guionista e produtor cinematográfico estadounidense, máis coñecido como **Rob Zombie**.

## Traxectoria 
Fundou a banda de heavy metal White Zombie e foi nomeado tres veces como artista en solitario ao premio á mellor actuación de metal.

Zombie tamén ten unha carreira como director de cine, creando as películas *House of 1000 Corpses*, ''The Devil's Rejects*, o "remake" do 2007 de *Halloween*, *The Haunted World of El Superbeasto* e *The Lords of Salem'' (2012).
John Kay

miniatura|John Kay tocando en 2007.

[miniatura|250px|dereita|Estrela de John Kay na [Paseo da fama do Canadá.]]

**Joachim Fritz Krauledat**, nado en Tilsit o 12 de abril de 1944, é un músico de rock canadense de orixe alemá, máis coñecido como **John Kay**.

## Traxectoria 
Naceu no marco da segunda guerra mundial na cidade de Tilsit, daquela pertencente a Prusia Oriental. Ante o avance das tropas soviéticas cara á rexión a comezos de 1945 e co temor a que a poboación alemá sufrira represalias, a súa nai Elsbeth Krauledat, viúva de guerra, colleu o seu neno e fuxiu con milleiros de compatriotas, no que se coñece como a Evacuación de Prusia Oriental. Viven ata 1948 en Arnstadt na zona de ocupación soviética e logo en Hannóver, na zona británica.

En 1958 a familia emigrou a Toronto (Canadá), e despois, en 1963, a Buffalo nos Estados Unidos. En 1965 uniuse á banda canadense de blues rock The Sparrows que tivo un éxito moderado e que se mudou para California no decurso do ano seguinte cambiando o seu nome en 1967 para Steppenwolf, con Kay como vocalista, chegando ao éxito con cancións como *Born to Be Wild*. En 1994 publicou a súa autobiografía *Magic Carpet Ride: The Autobiography of John Kay and Steppenwolf*.

## Notas 
## Véxase tamén 
### Ligazóns externas 
* Steppenwolf's official website .
David Testo

**David Testo**, nado o 7 de agosto de 1981 en Winston-Salem (Carolina do Norte), é un futbolista estadounidense que xogou profesionalmente no Canadá.

## Traxectoria 
Comezou a xogar ao fútbol no instituto e en 1998 foi nomeado mellor xogador do estado de Carolina do Norte entre os rapaces do seu tempo. Marchou estudar á Universidade de Carolina do Sur, onde xogou co equipo universitario, e logo mudouse á Universidade de Carolina do Norte - Chapel Hill, onde destacou como centrocampista e axudou o equipo local, o Tar Heels, a gañar o campionato rexional da zona norte da costa atlántica.

En 2003 non foi seleccionado nos drafts para que os equipos profesionais escollesen xogadores universitarios, e acabou fichando polos Richmond Kickers, o principal equipo do estado de Virxinia, co que disputou partidos no que daquela era a primeira división do fútbol norteamericano, e onde se agrupaban equipos dos Estados Unidos e do Canadá. A pesar da excelente temporada de Testo, o Richmond descendeu e Testo fichou polo Columbus Crew, o principal equipo de Ohio, co que se mantivo en primeira división. A actuación de Testo é discreta, en parte por culpa de diversas lesións, e ao remate de dúas temporadas o Crew prescinde del.

En 2006 pois, Testo fichou por un equipo de Segunda división, o Vancouver Whitecaps, e xa que logo xogou por primeira vez para un conxunto canadense. O Whitecaps conseguiu ese ano o título ligueiro nos play-offs, e Testo fichou á seguinte tempada polo Montreal Impact, ao igual ca outros xogadores que viñan do Whitecaps. Co Impact en segunda división conseguiu importantes triunfos, entre eles o título de campión do Canadá, co que o equipo se clasifica para xogar por primeira vez a CONCACAF Champions League. A pesar de facer boas campañas en 2008 e 2009, onde foi sinalado como o xogador máis valioso do equipo, en 2011 foi despedido polo conxunto de Montreal.

## Vida persoal 
Uns meses despois de quedar sen equipo, e nunha entrevista para a Radio Canada, Testo recoñeceu abertamente a súa homosexualidade, co que se converteu no primeiro futbolista estadounidense en facelo.

## Notas
Ramales de la Victoria

250px|miniatura|A cova de Covalanas, no concello de Ramales de la Victoria.
**Ramales de la Victoria** é un concello español da comunidade autónoma de Cantabria. Limita ao norte con Rasines, ao oeste con Ruesga, ao sur con Soba e ao leste coa provincia de Biscaia. É a capital da comarca do Asón-Agüera, que antigamente era unha vía de comunicación moi importante xa que comunica o porto de Laredo coa meseta.

Neste concello naceu o xurista Eduardo García de Enterría.

## Demografía 

Fonte: INE

## Véxase tamén 
### Ligazóns externas 
* PR-S.22 Camiño das Covas de Ramales 
* PR-S.22 Camiño do Picón del Carlista
Ribamontán al Monte

300px|miniatura|"El Desierto", en Hoz de Anero.**Ribamontán al Monte** é un concello español da comunidade autónoma de Cantabria, capital da comarca de Trasmiera. Limita ao norte con Ribamontán al Mar e Bareyo, ao oeste con Marina de Cudeyo, ao sur con Entrambasaguas e ao leste coa Hazas de Cesto, Meruelo e Solórzano.

## Demografía 

Fonte: INE

## Localidades 
* Anero, 464 hab.
* Cubas, 203&nbsp;hab.
* **Hoz de Anero** (capital), 653&nbsp;hab.
* Liermo, 25&nbsp;hab.
* Omoño, 182&nbsp;hab.
* Las Pilas, 53&nbsp;hab.
* Pontones, 166&nbsp;hab.
* Villaverde de Pontones, 34&nbsp;hab.

## Véxase tamén 
### Ligazóns externas 
* Concello de Ribamontán al Monte  
* Cantabria - 102 municipios.
Digimon Adventure

é unha serie de animación xaponesa creada en 1999 por Toei Animation, baseada no filme do mesmo nome. É a primeira serie de animación da franquía Digimon. A serie continúa cos mesmos personaxes en *Digimon Adventure 02*.

## Sinopse 
O 1 de agosto de 1999, sete nenos do Xapón son repentinamente trasladados a unha estraña dimensión, chamada "Digital World", mentres estaban nun campamento de verán. Durante as súas aventuras, os nenos Tai, Matt, Sora, Izzy, Mimi, Joe, e T.K., descobren que se atopan nun lugar onde habitan criaturas dixitais chamadas "Digimon". Facendo amizade con sete digimon, os nenos aprenden que teñen a habilidade de axudar a evolucionar ós seus compañeiros Digimon (digivolve) en formas máis fortes e poderosas que poden combater ós inimigos durante un curto período de tempo.

## Personaxes 
Os oito nenos elixidos aparecen primeiro, seguidos dos seus compañeiros Digimon.

### Personaxes principais 
### Malvados 
## Véxase tamén 
### Outros artigos 
*Digimon
*Lista de digimons
Cuadrilla de Zuia

A **Cuadrilla de Zuia** (en éuscaro: *Zuiako Koadrila*) e oficialmente **Cuadrilla de Zuya/Zuiako Koadrila** é unha das sete comarcas ou cuadrillas do territorio histórico de Áraba, no País Vasco. Coñécese tamén a comarca como **Estribaciones del Gorbea** (*Gorbeia Inguruak*), xa que gran parte da mesma sitúase no piemonte do monte Gorbeia. A capital comarcal é Murgia, no municipio de Zuia. Conta cunha poboación de 9.420 (2010).

Parte dos parques naturais de Gorbea e Urkiola esténdense por esta comarca. Nesta comarca atópanse os 3 pantanos de Áraba: Ullibarri-Gamboa, Urrunaga e Albina.

## Concellos 
## Véxase tamén 
### Ligazóns externas 
* Cuadrilla de Zuia
Cynan Garwyn

**Cynan Garwyn** foi un rei de Powys de finais do século VI ou principios do VII. Pouco máis se sabe del, e nada con certeza.

## Traxectoria
O seu nome aparece en poemas e manuscritos escritos douscentos anos despois da súa morte.

Crese que era o fillo máis vello de Brochwel Ysgithrog e pai de Selyf Sarffgadau, ou Selyf ap Cynan, que morreu na batalla de Chester (sobre 613 ou 615). Sen dúbida reinou entre os dous. Tamén esta escrito que morreu nesa batalla xunto co seu fillo, pero non hai proba ningunha diso, e se cadra estas historias naceron máis do desexo por glorificar unha liñaxe e por construír unha lenda que por transmitir a verdade.

Segundo algúns documentos teríase casado con Gwenwynwyn, unha princesa do *Vello Norte* (*Yr Hen Ogledd*).

Daquela non existía aínda Mercia, nin o Dique de Offa, e Powys estendíase ata o medio da illa, ata o territorio que viría a ser as marcas galesas.

## Véxase tamén
### Bibliografía
*Ifor Williams (ed.), *Canu Taliesin* (Caerdydd, 1960). Tud. xvii-xxiii.
*Kari Maund (2000) *The Welsh Kings: The Medieval Rulers of Wales* (Tempus)
*John Edward Lloyd (1911) *A history of Wales from the earliest times to the Edwardian conquest* (Longmans, Green & Co.)

### Outros artigos
*Cynan e Konan.
*Taliesin.
Pavillón Polideportivo A Malata

O **Pavillón Polideportivo A Malata** é un recinto deportivo cuberto sito na Malata (Serantes, no concello de Ferrol), que se dedica á práctica do baloncesto e do fútbol sala. Nel xoga os seus encontros como local o O Parrulo FS, e tamén foi o fogar do desaparecido OAR Ferrol. A capacidade das bancadas é de 4200 persoas, que se reparten en dúas tribunas laterais, xa que o pavillón non ten bancadas de fondo. 

## Campionato mundial de baloncesto 1986 
Inaugurado en 1986, o pavillón foi elixido ese mesmo ano para ser unha das 7 sedes que acolleron o Mundial de baloncesto 1986. Na Malata xogáronse tódolos encontros do Grupo B durante a primeira fase, entre as seleccións de Cuba, Israel, Australia, Angola, Uruguai e a Unión Soviética, que finalmente foi subcampioa do mundo.

## Outros eventos 
Nos seguintes anos o pavillón acolleu ducias de encontros do OAR Ferrol na Liga ACB, e do O Parrulo FS na Primeira División da LNFS.

Na primeira semana de decembro de 2008 disputouse na Malata o campionato de España de tenis. A final xogouse o 7 de decembro, e nela enfrontáronse Fernando Verdasco e Tommy Robredo, con vitoria do segundo.

En agosto de 2024 acolleu un encontro amigable de fútbol sala entre as seleccións de España e Hungría.

## Galería de imaxes

Polideportivo A Malata.JPG|Exterior
Robredo vs Verdasco na Malata - Ferrol - 7-12-2008.jpg|Final do campionato de España de tenis de 2008

## Véxase tamén 
### Outros artigos 
* Lista dos pavillóns de Galicia de maior capacidade
### Ligazóns externas 
* Información do pavillón na web do O'Parrulo FS .
Cuadrilla de Agurain

A **Cuadrilla de Agurain** (en éuscaro: *Aguraingo Eskualdea*) é unha das sete comarcas ou cuadrillas do territorio histórico de Áraba, no País Vasco. Sitúase no nordés da provincia e ocupa a metade oriental dun amplo val coñecido como a Llanada Alavesa.

Trátase dunha comarca de forte carácter agrario (cereais, pataca, remolacha) constituída por máis de 60 aldeas de pequeno tamaño (cada unha delas da orde dunhas decenas de habitantes). Estas aldeas agrúpanse formando os 8 municipios da comarca. As vilas de Araia e Dulantzi son algo maiores, xa que superan os mil habitantes e posúen algo de industria. A capital e principal poboación é a vila de Agurain; antigo centro comercial contorna ao que gravitaba a comarca, que tamén conta con algo de industria. A comarca está crecendo na actualidade en poboación, xa que os seus principais núcleos de poboación (especialmente Agurain e Dulantzi) están crecendo pola chegada de xente procedente da cidade de Vitoria. Conta cunha poboación de 12.189 habitantes (2010).

## Concellos 
## Véxase tamén 
### Ligazóns externas 
* Cuadrilla de Salvatierra/Aguraingo Eskualdea
Faustin-Archange Touadéra

**Faustin-Archange Touadéra** (nado o 21 de abril de 1957) é un matemático e profesor e político centroafricano, que ocupa o cargo de Primeiro Ministro da República Centroafricana desde o 22 de xaneiro de 2008. Antes era o reitor da Universidade de Bangui.

## Notas
Itala (automoción)

**Itala Fabbrica Automobili** foi un fabricante de automóbiles con sede en Turín, Italia, de 1904-1934, fundada por Matteo Ceirano e cinco socios en 1903. 
## Coches 
miniatura|left | 1907 Itala Grand Prix Racer con 14´75 litros e motor de 4 cilindros en liña. 
[miniatura| right | O mod Itala. 35/45 HP no ''Museo dell'automobile'' en [Turín.]] 
No primeiro ano foron presentados tres coches, un 18&nbsp;hp, un 24&nbsp;hp e un 50&nbsp;hp. En 1905 comezaron a fabricación de automóbiles deportivos de gran cilindrada, o modelo de 14´8 litros e 5 cilindros gañou a Coppa Florio e un ano despois a Targa Florio. En 1907 un modelo de 7433 cc e 35/45&nbsp;hp pilotado polo conde Scipione Borghese gañou a carreira Pequín - París en tres semanas. Estes éxitos deportivos axudaron ás vendas de xeito espectacular, e a empresa seguiu crecendo. A compañía experimentou cunha gama de motores novos, con innovacións como a, válvula de camisa, ou a válvula rotativa. Durante a guerra Itala dedicouse á produción de motores de avión, o que trouxo como consecuencia que a compañía sufrise importantes perdas a nivel financeiro.

Despois do armisticio reiniciouse a produción de automóbiles baseados nos modelos que comercializaba Itala antes da guerra, como o Tipo 50 25/35&nbsp;hp e o Tipo 55, pero ambos os modelos non foron capaces de alcanzar o éxito financeiro esperado pola marca.

A partir 1924, debido ás precarias condicións financeiras, a empresa pasa a estar baixo administración xudicial que nomea a Giulio Cesar Cappa de Fiat como director xeral. Baixo o seu mando lanzouse un novo modelo, o Itala Tipo 61, con motor de aliaxe de 7 cilindros que foi relativamente ben recibido. A compañía decidiu tamén volver novamente ás competicións, fabricando o modelo Tipo 11 un coche moi avanzado con tracción dianteira, motor V-12 supercargado e suspensión independente, con todo o coche nunca chegou a correr. Dous tipo 61 tomaron parte na carreira das 24 Horas de Le Mans de 1928, gañando na clase de 2 litros.

A compañía foi comprada polo fabricante de camións Officine Metallurgiche de Tortona en 1929 e se fixeron uns cantos coches máis ata 1935. Os restos da compañía foron vendidos a Fiat.

## Galería de imaxes 

Ficheiro:1925 Itala Tipo 11.jpg|Itala Tipo 11
Ficheiro:Itala 2535 HP.jpg|Itala 25/35&nbsp;hp.
Ficheiro:Itala 65-Sport-Coupé-Royal.JPG|Itala 65 Sport Coupé.
Ficheiro:Itala_51_dx.jpg|Itala 51 SS.

## Véxase tamén 
### Bibliografía
* Barzini, Luigi and L P De Castelvecchio. Peking to Paris 100th Anniversary Edition. Demontreville Press Inc, 2007.ISBN 0978956311
### Outros artigos
* Fiat.
* Lancia.
Asemblea de Madrid

miniatura|Asemblea de Madrid.

A **Asemblea de Madrid** (en castelán: *Asamblea de Madrid*) é o parlamento autonómico da Comunidade de Madrid. Representa os habitantes da rexión exercendo a potestade lexislativa. Aproba os orzamentos do goberno rexional e controla e impulsa a acción política e de Goberno. Os deputados que forman a Asemblea de Madrid son elixidos por un prazo de catro anos mediante sufraxio universal, libre, igual, directo e segredo. O edificio da Asemblea de Madrid, inaugurado en 1998, está situado na praza Asemblea de Madrid, 1, no distrito de Puente de Vallecas, en Madrid.

## Composición 
A Asemblea de Madrid componse dos seguintes grupos parlamentarios:

## Presidentes
A actual presidenta da Asemblea de Madrid na X Lexislatura é Paloma Adrados, do Partido Popular tralas eleccións de 2015.

## Véxase tamén 
### Outros artigos 
* Goberno da Comunidade de Madrid
### Ligazóns externas 
* Páxina web da Asemblea de Madrid  .
Farinelli

**Carlo Broschi**, coñecido como **Farinelli**, nado en Apulia o 24 de xaneiro de 1705 e finado en Boloña o 16 de setembro de 1782, foi un cantante castrato italiano, un dos máis famosos do século XVIII. Supónselle unha extensión vocal desde A2 até Re6 (3,4 oitavas).

## Biografía 
Naceu no seo dunha familia da baixa nobreza. Foi castrado e, dada a súa orixe benestante, no seu caso a versión oficial (habitual nestes casos) da súa castración debeu ser certa, como consecuencia dunha caída dun cabalo. Aínda que a castración foi penalizada, as autoridades da época adoitaban facer a vista gorda e non procesaron estes delitos.

O común era que as súas familias os levaron á operación coa convicción de que os seus fillos poderían converterse en grandes cantantes. Moitos dos nenos procedían de familias pobres dos campos de Nápoles, onde a esperanza de vida non chegaba aos 30 anos. Se o neno tivese un don para cantar, acadaría o recoñecemento; Por outra banda, se as súas habilidades vocais non alcanzaban o límite que esixía a enorme competencia, foi ordenado sacerdote, razón pola que acabou nos coros das igrexas.

Seguindo a tradición dos que o precederon, Farinelli foi enviado a un conservatorio, un lugar reservado para a formación dos castrati. Nestes lugares os nenos recibiron unha extensa formación de voz, clases de composición e tamén se lles deu a oportunidade de improvisar; de aí as reportaxes de que Farinelli deu toques persoais ás pezas xa compostas que lle deron para cantar, para deleite do seu público. Carlo Broschi escolleu o pseudónimo Farinelli en agradecemento aos irmáns Farina, patróns que pagaron os seus estudos e manutención durante moitos anos.

Baixo a instrución de Nicola Porpora, Farinelli adquiriu unha voz de marabillosa beleza. Fíxose famoso no sur de Italia como il ragazzo ("o neno"). A súa primeira actuación nun lugar público foi en 1720, con Angelica e Medoro de Porpora. En 1722 fixo a súa aparición en Roma, con Eumene, do seu mestre, e espertou un grande entusiasmo cando superou a un popular trompetista alemán, para quen Porpora compuxera un "obrigado" (partitura cunha notación musical específica) para unha das cancións. do mozo, sostendo e levantando unha nota de prodixiosa lonxitude, pureza e poder, e nas variacións e chirridos que lanzou ao aire. Nas óperas cantaba regularmente papeis de mulleres, como Adelaida, en Adelaida, de Porpora.

## Véxase tamén 
### Ligazóns externas 
* Carlos Broschi por Eugène Scribe
Bandeira das Illas Virxes Británicas

A **bandeira das Illas Virxes Británicas** foi adoptada o 15 de novembro de 1960 consiste no deseño da coñecida como Blue Ensign, unha bandeira azul coa Union Jack no canto superior dereito, co escudo do territorio na parte esquerda.

A bandeira mercante é sobre fondo vermello e utilízana os navíos rexistrados nas Illas Virxes Británicas.

## Outras bandeiras 
>
Ficheiro:Civil Ensign of the British Virgin Islands.svg|Bandeira mercante, proporción: 1:2

## Véxase tamén 
### Ligazóns externas 
* Bandeira das Illas Virxes Británicas en Flags of the World

### Outros artigos 
* Lista de bandeiras nacionais
Ceirano GB & C

**Ceirano GB & C** foi unha empresa de automóbiles italiana, fundada en outubro de 1898 por Giovanni Battista Ceirano, Emanuele dei Bricherasio, Attilio Calligaris, Pietro Fenoglio e César Goria Gatti.

A sede da compañía estableceuse en Turín, onde en 1899 comezouse a construír un pequeno coche de dous asentos, o *Welleyes* deseñado por Aristide Faccioli. O Welleyes foi un grande éxito comercial para Ceirano, pero os directivos víronse incapaces de facer fronte á demanda do vehículo. A continuación, en xullo de 1898 Ceirano decidiu vender as plantas e as patentes a Giovanni Agnelli.

## Os coches 
### Welleyes 
O Welleyes presentouse o 30 de abril de 1899, foi deseñado por Aristide Faccioli, un dos enxeñeiros de automoción con máis talento nese momento. 
O coche estaba equipado cun motor bicilíndrico horizontal de 663&nbsp;cm³, con transmisión de correa de coiro e caixa de cambios de dúas velocidades , capaz de alcanzar velocidades de 35–40&nbsp;km/h de velocidade. O primeiro coche que fixo Fiat, o FIAT 3 ½ HP deriva directamente deste modelo.

### Outros modelos 
Outros modelos de Ceirano: 
* 5 HP monocilíndrico Aster o De Dion, cilindrada 639 centímetros cúbicos. 
* 06-08 HP Motor dianteiro monocilíndrico Aster o De Dion de 700 centímetros cúbicos, caixa de cambios de 4 velocidades+reversa, tracción traseira, freos mecánicos, suspensión con ballestas. 
* 16 HP
Pierre Nkurunziza

**Pierre Nkurunziza**, nado o 18 de decembro de 1963 en Bujumbura e finado o 8 de xuño de 2020 en Karuzi, foi un político de Burundi, presidente do seu país durante máis dunha década, líder do Consello Nacional das forzas democráticas de defensa da democracia (CNDD). O CNDD foi un grupo rebelde hutu de Burundi, que logo se converteu en partido político.

## Biografía 
Nkurunziza naceu en 1963 na antiga capital de Burundi, Bujumbura. Concorreu á escola primaria na provincia de Ngozi e a secundaria en Kitenga antes de graduarse na Universidade de Burundi en 1990 con títulos de Educación e Deporte. O seu pai, Eustache Ngabisha, foi elixido en 1965 para o parlamento e foi logo gobernador de dúas provincias antes de morrer asasinado en 1972 durante a violencia étnica que custou a vida a outras 100000 persoas en Burundi. Nkurunziza era profesor adxunto na Universidade de Burundi, cando estalou a guerra civil en Burundi, logo do asasinato do primeiro presidente de etnia Hutu no país, Melchior Ndadaye, en 1993.

Uniuse ao CNDD-FDD en 1995 como soldado, logo de que o exército atacase o campus da Universidade, en 2004 tivo unha entrevista co IRIN onde lembra o sucedido naquel entón:

*"En 1995, o exército Tutsi atacou o campus e matou a 200 estudantes. Tentaron matarme a min tamén. Os atacantes dispararon sobre o meu coche pero eu saín e fuxín. Incendiáronme o coche. Despois uninme ao CNDD-FDD como soldado. Esta guerra foinos imposta, non a comenzamos nós."*

Logo seguiu un progreso dentro do CNDD-FDD até chegar ao cargo de Secretario Xeral en 1998. En 2001, foi elixido xefe (chairman).

Ademais en 2003, foi designado Ministro de Bo Goberno no mandato transicional de Domitien Ndayizeye.

## Chegada á presidencia 
Logo das vitorias electorais do CNDD-FDD nas eleccións de Burundi de xuño de 2005, Nkurunziza foi designado como candidato a presidente. Foi elixido presidente sen oposición polo Parlamento de Burundi (actuando como colexio electoral) o 19 de agosto de 2005 e asumiu este cargo o mesmo 26 de agosto.
 
Autodescrito como cristián "renacido", Pierre Nkurunziza casou en 1994 e foi pai de dous nenos. Tivo 6 irmáns, dos que dous deles morreron na guerra civil de 1993 e outros tres como soldados do CNDD-FDD. Só unha dos 7 irmáns era muller, e aínda lle vive. De perfil ultraconservador en asuntos sociais, Nkurunziza combate a homosexualidade no seu país e mesmo foi distinguido por iso de parte dunha asociación católica italiana.

## Notas
Belsize Motors

miniatura|10hp Belsize de 1912 no Museo de Manchester de Ciencia e Industria
miniatura|10hp Belsize 10/12 HP Tourer 1912
miniatura|Belsize de 1911

Fundada en 1901, **Belsize Motors** radicada en Clayton, Manchester, Inglaterra. A compañía foi fundada por Marshall & Company.

## Marshall & Co 
Marshall e Compañía de Clayton Lane, probablemente foi o primeiro fabricante de automóbiles de Manchester, construíu o seu primeiro coche en 1897. Os coches eran moi similares aos franceses Hurtu, así mesmo unha réplica de Benz e vendéronse bautizados como Marshalls. 

Estableceron axencias en Londres e Dublín, e o coche gañou unha medalla de ouro da eficiencia na exposición de 1899 en Londres. Un novo modelo máis moderno de catro asentos apareceu en 1901 con motor de dous cilindros feito por Buchet e foi o primeiro en levar o nome de Belsize como "Belsize Marshall". En 1903 a compañía cambiou o seu nome a Belsize Motors and Engineering. En 1906 cambiou de novo a Belsize Motors Ltd.

## Belsize Motors 
Antes da primeira guerra mundial foron un actor importante na industria do motor do Reino Unido empregando 1200 persoas e facendo ata cincuenta vehículos á semana. Unha desconcertante variedade de modelos que incluía taxis, vehículos comerciais e camións de bombeiros con motores de ata 14´5 litros de capacidade.

## Post primeira guerra mundial 
Logo da primeira guerra mundial seguiuse unha política de modelo único nun primeiro momento cos 15 CV de 2798 cc, pero a este uníuselle en 1921 o Belsize-Bradshaw cun motor de 9&nbsp;hp 1294 cc V-twin realizado por Dorman e deseñado por Granville Bradshaw que era en parte refrixerado por aire e en parte por baño de aceite. Gañou unha reputación de ser pouco fiable e abandonouse en 1924. Foi substituído por un modelo convencional de 1250 cc e 4 cilindros, o 10/20 ou RM, e un 1696 cc un de seis ou 14/30. Este último foi ao fin un coche moderno con válvulas en cabeza, freos ás catro rodas e unha caixa de cambios de catro velocidades, pero o seu prezo de 415 £ a 650 £ era caro, en comparación coa competencia. Con todo, xa era demasiado tarde e a empresa cesou a súa actividade a finais de 1925.

A compañía tamén tratou de construír un 2496 cc, motor de oito cilindros en liña, pero nunca conseguiu superar a fase de prototipo, aínda que estaba anunciado en 1050 £.

## Principais modelos de coches 
* 12&nbsp;hp 2 cilindros 1728cc 1901 
* 15/20 2860cc de 4 cilindros 1904 
* 18/24 3940cc 3 ou 3300cc 4 cilindros 1906 
* 24/30 5880 cc de 6 cilindros 1906-1908 
* 40&nbsp;hp 7774 cc de 6 cilindros 1908 
* 60&nbsp;hp de 11.724 cc de 6 cilindros 1908 
* 14/16 2543 cc de 4 cilindros 1909-1913 
* 18/22 3000cc 6 cilindros 1910-1913 
* 10/12 1950cc de 4 cilindros 1912-1916 
* 15 de 2800 cc de 4 cilindros 1919 a 1923 (ampliado a 3100cc e coñecido como 15/20 en 1923) 
* 9&nbsp;hp Belsize-Bradshaw 1100cc V2 cilindro 1921-1924 
* 14/30 de 6 cilindros 1700cc 1924 ata 1925 (tamén dispoñible con 2500 cc de 8 cilindros en liña como o 20/40)